„Това бяха два много трудни мача. Този плейоф имаше много висока цена. Най-важното бе да втълпя на момчетата, че Стяуа са възможен за отстраняване отбор. Лудогорец беше готов за влизане в групи на Шампионска лига като зрялост. В тези мачове трябваше да се играе печелившо, а не красиво. Аз понесох критики след първия мач – не било нашия стил, този или онзи трябвало да играе, как съм водил мача. Дори се появи информация, че не съм бил запознат със Стяуа и не съм бил готов за мача. Да, сега е много лесно да се говори, когато е свършило всичко. Футболистите спечелиха този мач“, каза Дерменджиев и сподели малко повече подробности относно идеите му.